
22-TA-2348: Rīkojuma projekts (Vispārīgais)
Par atteikumu noteikt licences laukumus "Dienvidu teritorija" un "Ziemeļu teritorija" Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.1. Pamatojums 
	Iebildums (TM - 26.10.2022.)
Lūdzam precizēt Ministru kabineta rīkojuma projekta "Par atteikumu noteikt licences laukumus "Dienvidu teritorija" un "Ziemeļu teritorija" Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā" (turpmāk – projekts) sākotnējās ietekmes novērtējuma ziņojuma (turpmāk – anotācija) 1.1. apakšsadaļā ietverto informāciju, ņemot vērā to, ka Ministru kabineta 2014. gada 14. oktobra noteikumu Nr. 631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi" (turpmāk – Noteikumi) 12.2. apakšpunkts regulē gadījumus, kad iesniegums un tam pievienotie dokumenti un informācija atbilst Noteikumu prasībām, kā arī projekta ievaddaļā atsauce ir tikai uz Noteikumu 13. punktu.
Piedāvātā redakcija
-
	Ņemts vērā
Labota anotācijas 1.1. apakšsadaļā ietvertā informācija.
	1.1. Pamatojums

	2.
	Anotācija (ex-ante)
1.2. Mērķis 
	Iebildums (TM - 26.10.2022.)
Lūdzam precizēt anotācijā ietverto informāciju, norādot skaidrus iemeslus, kas ir par pamatu atteikumam noteikt licences laukumu jūrā. Vēršam uzmanību uz to, ka anotācijas 1.2. apakšsadaļā un 1.3. apakšsadaļā "Pašreizējā situācija" ir norādīts, ka personas iesniegumā ierosināto licences laukumu koordinātas var potenciāli pārklāties ar Latvijas-Igaunijas atkrastes vēja parka kopprojektam izvēlētā laukuma koordinātām. Vienlaikus anotācijas 1.3. apakšsadaļā "Problēmas apraksts" ir norādīts, ka personas iesniegumā norādītie laukumi "Ziemeļu teritorija" un "Dienvidu teritorija" pārklājas ar Latvijas un Igaunijas atkrastes vēja enerģijas kopprojektam izvēlēto vēja parku izpētes laukumu "E4". Savukārt anotācijas 1.3. apakšsadaļā "Risinājuma apraksts" ir norādīts, ka "tā kā vēja parku izpētes laukumā "E4" paredzēts attīstīt Latvijas un Igaunijas atkrastes vēja enerģijas kopprojektu, Ministru kabinets pieņem lēmumu par atteikumu noteikt laukumu jūrā vēja parka izpētes zonā "E4", kas ierosināts personas iesniegumā". Tādējādi no anotācijā ietvertās informācijas nav viennozīmīgi skaidrs, vai personas iesniegumā ierosinātās licences laukuma koordinātas pārklāsies ar Latvijas-Igaunijas atkrastes vēja parka kopprojektam izvēlētā laukuma koordinātām, vai arī šobrīd tas vēl nav skaidrs. Lūdzam ņemt vērā, ka personas tiesības nevar ierobežot, pamatojoties uz neskaidriem pieņēmumiem.
Piedāvātā redakcija
-
	Ņemts vērā
Anotācijas 1.2. un 1.3. apakšsadaļā norādītā informācija precizēta.
	1.2. Mērķis



